**NJUK**

Høgdemeter over havet: 685 m

Lengde: ca. 2,5 km

Tid: 1,5-2 timar ein veg

Gradering: Middels tung tur

**Vegskildring:** Turen startar på Såkvitno i Øvre Granvin. Ta av frå Fylkesveg 13 i Øvre Granvin mot Skjervsfossen og køyr 300 meter. Sving så inn til venstre ved Såkvitnavegen, og hald til høgre og køyr vidare 700 meter forbi siste huset på Såkvitno, der du kan parkere. Her startar traktorvegen som går heilt fram til Nos, og som du skal følgje mesteparten av turen. Deler av traktorvegen er svært bratt og litt steinete, men frå Nos er det lett gange til støls. Når traktorvegen er slutt går siste delen av turen etter opptrakka, kupert sti med svak stigning utover mot Njuk.

Njuk ligg fritt og fint oppå fjellkamben med nydeleg utsikt over store delar av Granvin.

**Turtips 1:** Gå gamlevegen/Lie som no er merka, rydda og skilta. Etter ca 300 meter på skogsveien tar du av til venstre, der det er merka Njuk/Lie over gamle jernbanetraseen og du går vidare på sti opp Lie. Dette er ein fin rundtur og du kan då gå opp Lie og nedatt skogsvegen eller omvendt. Denne ruta er bratt, men det er ein flott tur.

GOD TUR!